تورکییه‌ده گئچه‌ن ایل ان چوخ گزیلن ۴.جو توریستیک یئر قونوموندا اولان پاموق‌قالا، بو ایلین ۱۰ آیین‌دا ۲ میلیون ۳۵۷ مین توریست چکه‌رک رکورد قیرماغا داوام ائتدی.
دنیزلی‌ده اولان و تراورتنلری، آنتیک قالینتیلاری، شفالی سولاری ایله دونیادا مشهور اولان پاموق‌قالا، ایلین ۱۰ آیلیق دؤورون‌ده قوناق ساییسینی ۲ میلیون ۳۵۷ مینه چاتدیراراق بو ایل قیردیغی رکورلارا یئنی‌سینی علاوه ائتدی.
بؤلگه مدنیت و توریزم مودورلوگو بیلگیلرینه گؤره، گئچه‌ن ایل باشدان سونا ۲ میلیون ۱۲۸ مین ۸۸۰ توریست قبول ائد‌ن پاموق‌قالا، بو ایل ۱۰ آیدا بو رقمی آشاراق ۲ میلیون ۳۵۷ مین ۱۵۲ نفره چاتدی.
تورکییه‌ده گئچه‌ن ایل ان چوخ گزیله‌ن ۴.جو توریستیک یئر قونوموندا اولان پاموق‌قالا، اکتبردا ایسه گئچه‌ن ایلین عینی آیینا گؤره یوزده ۴۳ آرتیشلا ۲۸۴ مین ۴۹۸ توریستی قوناق ائتدی.
دنیزلی توریستیک هتلچیلر و ایشلتمه‌چیلر درنگی باشقانی غازی مراد شن، بو ایل اؤزللیکله اوزاق دوغو اؤلکه‌لری، روسیا، آلمانیا و گونئی آمریکادان توریستلرین داها چوخ گلدیگینی، خاریجی قوناقلارین بؤیوک بؤلومونون اوزون دؤنملی تورکییه سفرلرینه قاتیلدیغینی، بونون توریست باشینا الده ائدیله‌ن گلیری ده آرتیردیغینی ایفاده ائتدی.
